חסבולה

חַסְבּוּלַה מַגוֹמֵדוֹב או בקיצור חסבולה, ולעיתים חסביק או מיני חָבִּיבּ (נולד ב-7 ביולי 2002; ברוסית: Хасбулла Магомедов) הוא כוכב רשת דאגסטני מוסלמי.

חסבולה התפרסם לראשונה בסרטון טיקטוק ויראלי שיצא ב-2021, הודות למראהו הילדותי שנגרם כתוצאה מפגם גנטי. מאז, הוא שיתף פעולה עם מתאגרפים מפורסמים, ביניהם חביב נורמגומדוב ודיינה וייט.

ביוגרפיה 
חסבולה, שגובהו 1.01 מטרים בלבד, סובל מסוג של גמדות הנגרמת כתוצאה מחוסר בהורמון גדילה.

הוא שומר בקנאות על חייו הפרטיים. ידוע כי אביו, מַגוֹמֵד מגומדוב, מנהל עבורו את ענייניו הכלכליים, וכן מעורב בהפקת הסרטונים של בנו. בקיץ 2021, נודע כי לחסבולה יש אחות הסובלת מפגם גנטי דומה. הפצת מידע זה הובילה לשערורייה שבסופה נמחק חשבון האינסטגרם שלו, לנוכח איומים על מפיץ הידיעה.

פעילות ברשתות החברתיות 
ב-2022 התקיים עימות בין חסבולה לבין המשפיען הטג'יקי עבדו רוזיק , שאף הוא סובל מתסמונת דומה.

בספטמבר 2022, חסבולה חתם על חוזה של חמש שנים עם אליפות הלחימה האולטימטיבית.

במרץ 2023, ביקר חסבולה בארצות הברית באירוחם של האחים נלק, יוטיוברים אמריקאים. לאחר שובו לרוסיה, הוא ספג ביקורת חריפה על התעללות פיזית בחתול המחמד שלו.

קישורים חיצוניים

הערות שוליים 

נמוכי קומה
דאגסטן: ספורט
מתאבקים רוסים
רוסים שנולדו ב-2002